cyanic-selkie/wikianc huggingface dataset:
বহুব্রীহি সমাস
বহুব্রীহি সমাসের নিয়ম
বহুব্রীহি সমাসে সাধারণত যার, যাতে ইত্যাদি শব্দ ব্যাস বাক্যরূপে ব্যবহৃত হয়। যেমন: আয়ত লোচন যার= আয়তলোচনা (স্ত্রী), মহান আত্মা যার= মহাত্মা, স্বচ্ছ সলিল যার= স্বচ্ছসলিলা, নীল বসন যার= নীলবসনা, স্থির প্রতিজ্ঞা যার= স্থিরপ্রতিজ্ঞ, ধীরবুদ্ধি যার= ধীরবুদ্ধি।
'সহ' কিংবা 'সহিত' শব্দের সঙ্গে অন্য পদের বহুব্রীহি সমাস হলে 'সহ' ও 'সহিত' এর স্থলে 'স' হয়। যেমন: বান্ধবসহ বর্তমান= সবান্ধব, সহ উদর যার= সহোদর> সোদর। এরূপ- সজল, সফল, সদর্প, সলজ্জ, সকল্যাণ ইত্যাদি।
বহুব্রীহি সমাসে পরপদে মাতৃ, পত্নী, পুত্র, স্ত্রী ইত্যাদি শব্দ থাকলে এ শব্দগুলোর সাথে 'ক' যুক্ত হয়। যেমন: নদী মাতা (মাতৃ) যার= নদীমাতৃক, বি (বিগত) হয়েছে পত্নী যার= বিপত্নীক। এরূপ- সস্ত্রীক, অপুত্রক ইত্যাদি।
বহুব্রীহি সমাসে সমস্ত পদে 'অক্ষি' শব্দের স্থলে 'অক্ষ' এবং 'নাভি' শব্দের স্থলে 'নাভ' হয়। যেমন: কমলের ন্যায় অক্ষি যার= কমলাক্ষ, পদ্ম নাভিতে যার= পদ্মনাভ। এরূপ- ঊর্ণনাভ।
বহুব্রীহি সমাসে পরপদে 'চূড়া' শব্দ সমস্ত পদে 'চূড়' এবং 'কর্ম' শব্দ সমস্ত পদে 'কর্মা' হয়। যেমন: চন্দ্র চূড়া যার= চন্দ্রচূড়, বিচিত্র কর্ম যার= বিচিত্রকর্মা।
বহুব্রীহি সমাসে 'সমান' শব্দের স্থানে 'স' এবং 'সহ' হয়। যেমন: সমান কর্মী যে= সহকর্মী, সমান বর্ণ যার= সমবর্ণ, সমান উদর যার= সহোদর।
বহুব্রীহি সমাসে পরপদে 'গন্ধ' শব্দ স্থানে 'গন্ধি' বা 'গন্ধা' হয়। যেমন: সুগন্ধ যার= সুগন্ধি, পদ্মের ন্যায় গন্ধ যার= পদ্মগন্ধি, মৎস্যের ন্যায় গন্ধ যার= মৎস্যগন্ধা।
নিপাতনে সিদ্ধ বহুব্রীহি
এই ধরনের বহুব্রীহি সমাস কোনো নিয়মের অধীনে নয়। যেমন: দু দিকে অপ যার= দ্বীপ, অন্তর্গত অপ যার= অন্তরীপ, নরাকারের পশু যে= নরপশু, জীবিত থেকেও যে মৃত= জীবন্মৃত, পণ্ডিত হয়েও যে মূর্খ= পণ্ডিতমূর্খ ইত্যাদি।
হারিকেন ইরমা
হারিকেন ইরমা একটি অত্যন্ত শক্তিশালী এবং বিপর্যয়কর কেপ ভার্ড টাইপ হারিকেন ছিল, যা আটলান্টা থেকে পর্যবেক্ষিত সর্বাধিক শক্তিশালী ও ২০০৫ সালের উইলমা থেকে দীর্ঘস্থায়ী ছিল । রেকর্ডটি লিভাডে দ্বীপপুঞ্জকে আঘাত করার আগে এটি প্রথম শ্রেণী ৫ হারিকেন ছিল,  হারিকেন মারিয়া মাত্র দু’ সপ্তাহ পরে এটি সে পথ অনুসরণ কেরে। এটি মার্কিন যুক্তরাষ্ট্রে আঘাত হানা ২০০৫ সালের ক্যাটরিনা থেকে তীব্রতর ছিল। এটি আটলান্টিক হারিকেন এবং ২০০৫  সালের উইলমা থেকে ফ্লোরিডাতে প্রথম ভূমিকম্প সৃষ্টিকারী  হারিকেন। নবম নামের ঝড়, চতুর্থ হারিকেন এবং ২০১৭  সালের আটলান্টিক হারিকেনের দ্বিতীয় প্রধান হারিকেন, ইরমা তার চলার পথ জুড়ে ব্যাপক এবং বিপর্যয়কর ক্ষতি করেছে, বিশেষ করে উত্তরপূর্ব ক্যারিবিয়ান এবং ফ্লোরিডার মুল অংশে।
বাংলাদেশ ও ইংল্যান্ডের মধ্যকার টেস্ট ম্যাচের তালিকা
বাংলাদেশ এবং ইংল্যান্ড ক্রিকেট দল ২০০৩ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি সেপ্টেম্বর, ২০১৭ সাল পর্যন্ত মোট দশটি টেস্টে একে-অপরের মুখোমুখি হয়। তন্মধ্যে ইংল্যান্ড নয় টেস্টেই জয় পেয়েছে। তন্মধ্যে বাংলাদেশ এক টেস্টে জয়লাভ করতে সক্ষম হয়।
টেস্টের তালিকা
১৫ সেপ্টেম্বর, ২০১৬ তারিখ পর্যন্ত বাংলাদেশ-ইংল্যান্ডের মধ্যকার টেস্টের তালিকা নিম্নরূপ:
মুহাম্মদ কাসিম ফাখরি
মুফতি মুহাম্মদ কাসিম একজন পাকিস্তানি রাজনীতিবিদ যিনি আগস্ট ২০১৮ সাল থেকে সিন্ধুর প্রাদেশিক পরিষদের সদস্য।
রাজনৈতিক ও কর্মজীবন
তিনি ২০১৮ সালের পাকিস্তানের সাধারণ নির্বাচনে গণপরিষদ পিএস-১১৫ (করাচি পশ্চিম-৪) থেকে তেহরিক-ই-লাব্বাইক পাকিস্তানের প্রার্থী হিসাবে সিন্ধুর প্রাদেশিক পরিষদের সদস্য নির্বাচিত হন ।
শ্রী দেবানন্দ গৌড়ীয় মঠ
শ্রী দেবানন্দ গৌড়ীয় মঠ (Sri Devananda Gaudiya Math) প্রতিষ্ঠাতা আচার্য্য শ্রীল ভক্তি প্রজ্ঞান কেশব গোস্বামী মহারাজ দ্বারা, পশ্চিম বঙ্গ রাজ্যের নদিয়া জেলার অন্তর্গত নবদ্বীপ শহরে, তেঘরি পাড়া অঞলে এই মঠের প্রতিষ্ঠা হয়| এই মঠ স্থাপনের উদ্দেশ্য ছিল গৌড়ীয় বৈষ্ণবধর্ম ও মধ্যযুগীয় বৈষ্ণব সন্ত চৈতন্য মহাপ্রভুর দর্শন উপদেশ দান ও গ্রন্থ প্রকাশনার মাধ্যমে প্রচার করা।শ্রী গৌড়ীয় বেদান্ত সমিতি এই মঠেই অবস্থিত।
মঠের পরবর্তী আচার্য্য শ্রীল ভক্তিবেদান্ত্ব বামন গোস্বামী মহারাজ ও বর্তমান আচার্য্য শ্রীল ভক্তিবেদান্ত্ব পর্যটক মহারাজ। শ্রীল ভক্তিবেদান্ত্ব আচার্য্য মহারাজ এই মঠের বর্তমান সম্পাদক।
তথ্যসূত্র
Гауді-Матх
তামিল তায় ওয়ালত্তু
তামিল তায় ওয়ালত্তু অথবা তমিল্ড় তায় ওয়াল্ড়্তু হলো তামিল নাড়ুর রাজ্যসঙ্গীত, যার অর্থ তামিলমাতৃৃ বন্দনা৷ সঙ্গীতটি মনোন্মণীয়ম সুন্দরম পিল্লাই দ্বারা লিখিত এবং মনয়ঙ্গত সুব্রমণিয়ন বিশ্বনাথন মহাশয় এর সুর দিয়েছেন৷ সাধারণত তামিলনাড়ুর কোনো সরকারী দাপ্তরিক অনুষ্ঠান এই গান দিয়ে শুরু হয় এবং শেষে জাতীয় সঙ্গীত জনগণমন-অধিনায়ক জয় হে গাওয়া হয়ে থাকে৷ তামিলনাড়ুর প্রতিটি বিদ্যালয়ে সমবেত প্রার্থনাসঙ্গীত স্বরূপ গানটি গাওয়া হয়৷
মার্কিন যুক্তরাষ্ট্র ফুটবল ফেডারেশন
মার্কিন যুক্তরাষ্ট্র ফুটবল ফেডারেশন (United States Soccer Federation; এছাড়াও সংক্ষেপে ইউএসএসএফ নামে পরিচিত) হচ্ছে মার্কিন যুক্তরাষ্ট্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৩ সালের ৫ই এপ্রিল তারিখে প্রতিষ্ঠিত হয়েছে। এটি প্রতিষ্ঠার বছরেই অস্থায়ী সদস্য ফুটবলের সর্বোচ্চ সংস্থা ফিফার সদস্যপদ লাভ করে এবং পরবর্তীতে ১৯১৪ সালের ২৭শে জুন তারিখে পূর্ণ সদস্যপদ লাভ করে, অন্যদিকে প্রতিষ্ঠার ৪৮ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্কিন যুক্তরাষ্ট্রের ইলিনয়ে অবস্থিত।
এই সংস্থাটি মার্কিন যুক্তরাষ্ট্রের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মেজর লিগ সকার, জাতীয় নারী ফুটবল লীগ এবং মার্কিন যুক্তরাষ্ট্র ওপেন কাপের মতো প্রতিযোগিতার সকল কার্যক্রম পরিচালনা করে। বর্তমানে মার্কিন যুক্তরাষ্ট্র ফুটবল ফেডারেশনের সভাপতির দায়িত্ব পালন করছেন সিন্ডি পার্লো কোন এবং সাধারণ সম্পাদকের দায়িত্ব পালন করছেন উইল উইলসন।
নৃত্যে ভারতীয় মহিলাদের তালিকা
নৃত্যে ভারতীয় মহিলাদের এই তালিকায় ভারত বা ভারতীয় পিতৃপুরুষ থেকে আসা মহিলারা অন্তর্ভুক্ত রয়েছেন যারা আধুনিক বা ঐতিহ্যবাহী ভারতীয় নৃত্যের নৃত্যশিল্পী বা নৃত্যপরিকল্পনাকারী বা কোরিওগ্রাফার হিসাবে উল্লেখযোগ্য। এই তালিকাটি এমন মহিলাদের জন্য নয় যাদের ক্যারিয়ার নাচের সাথে কেন্দ্রিয়ভাবে জড়িত নয়, যেমনটি বলিউডের অনেক অভিনেত্রীর ক্ষেত্রে রয়েছে।
সোমেশ্বরী নদী (ধর্মপাশা)
সোমেশ্বরী নদী (ধর্মপাশা) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ ও নেত্রকোণা জেলায় প্রবাহিত একটি নদী। নদীটির দৈর্ঘ্য ৬৭ কিলোমিটার, গড় প্রস্থ ১০৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৬।
রত্নাসিমহা
রত্নাসিমহা (আইএসটি: রত্না-সিমহা, র. চ. ১৩০২ –১৩০৩ খ্রিষ্টাব্দ) ছিলেন বর্তমানকালীন ভারতের রাজস্থান মেদাপত (মেবাড়) রাজ্যের একজন শাসক। তিনি গুহিলা রাজবংশের রাওয়াল বিভাগে অন্তুর্ভূক্ত, যা চিত্রকূত দুর্গ (বর্তমান-দিনে চিত্তরগড়) থেকে শাসন করেছিল। বিভাগটির সর্বশেষ শাসক, তিনি ১৩০৩ খ্রিষ্টাব্দে আলাউদ্দিন খিলজি দ্বারা পরাজিত হন।
রাজস্থানি কিংবদন্তিরা তাকে রাজপুত শাসক রতন সিং হিসেবে উল্লেখ করেন। তার একটি কাল্পনিক সংস্করণ মালিক মুহম্মদ জায়সীর পদ্মাবতে রতন সেন হিসেবে আবির্ভূত হয়। কাব্যটির অনুযায়ী, তার সুন্দরী স্ত্রী রাণী পদ্মিনীকে পাওয়ার জন্য আলাউদ্দিন চিত্তরগড়ে আক্রমণ করেন; কুম্ভলগড়ের রাজা দেবপালের সাথে একটি যুদ্ধে রতন সেনের মৃত্যুবরণের পর আলাউদ্দিন দুর্গটিকে দখল করেন; পরবর্তীকালে, পদ্মিনী এবং অন্যান্য নারীরা তাদের সম্মান রক্ষা করার জন্য জওহর করেন।
থারাঙ্গা পারানাভিতানা
নিশাদ থারাঙ্গা পারানাভিতানা (තරංග පරණවිතාන; জন্ম: ১৫ এপ্রিল, ১৯৮২) কিগল এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০৯ সাল থেকে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যান হিসেবে খেলছেন। এছাড়াও, অফ ব্রেক বোলার হিসেবে কার্যকরী বোলিংশৈলী প্রদর্শন করে চলেছেন ‘মোরা’ ডাকনামে পরিচিত থারাঙ্গা পারানাভিতানা।
প্রথম-শ্রেণীর ক্রিকেট
২০০৭-০৮ মৌসুমের প্রিমিয়ার লীগে টায়ার এ প্রতিযোগিতায় ৩৯২ বলে ২৩৬ রানের ব্যক্তিগত সেরা ইনিংসে খেলে সিংহলীজ এসসিকে শিরোপা জয়ে ভূমিকা রাখেন। এরফলে আন্তর্জাতিক পর্যায়েও তার খেলার ক্ষেত্র সৃষ্টি হয়। এ প্রতিযোগিতায় ৭৪.৪১ গড়ে ৮৯৩ রান তুলে শীর্ষ রান সংগ্রাহকের ভূমিকায় অবতীর্ণ হন। এরপর দক্ষিণ আফ্রিকায় অনানুষ্ঠানিক টেস্টে এক শতক ও দুইটি অর্ধ-শতরানের ইনিংস খেলেন। কোচ চণ্ডিকা হাথুরুসিংহা তাকে শ্রীলঙ্কার ভবিষ্যৎ সম্ভাবনাময় খেলোয়াড় হিসেবে আখ্যায়িত করেন।
২০১৫-১৬ মৌসুমের প্রিমিয়ার লীগ প্রতিযোগিতায় সর্বাধিকসংখ্যক রান সংগ্রহের কৃতিত্ব প্রদর্শন করেন। ১০ খেলায় অংশ নিয়ে ১৭ ইনিংসে ৯৩৫ রান তুলেছিলেন। মার্চ, ২০১৮ সালে ২০১৭-১৮ মৌসুমের সুপার ফোর প্রভিন্সিয়াল প্রতিযোগিতাকে ঘিরে ক্যান্ডি দলের সদস্যরূপে মনোনীত হন। পরের মাসে সুপার প্রভিন্সিয়াল ওয়ান ডে প্রতিযোগিতায়ও ক্যান্ডি দলের সদস্যরূপে তাকে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে ৩২টি টেস্টে অংশগ্রহণ করেছেন থারাঙ্গা পারানাভিতানা। ২১ ফেব্রুয়ারি, ২০০৯ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ২০১২ তারিখে কলম্বোয় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
২০১১ সালের শেষদিকে টেস্ট দলের বাইরে অবস্থান করতে বাধ্য হন। ২০১১-১২ মৌসুমে দক্ষিণ আফ্রিকা সফরে সিরিজের তৃতীয় টেস্টে লাহিরু থিরিমানে তার স্থলাভিষিক্ত হন।
স্পেশাল সিকিউরিটি ফোর্স
স্পেশাল সিকিউরিটি ফোর্স (সংক্ষেপেঃ এসএসএফ) বা বিশেষ নিরাপত্তা বাহিনী একটি বাংলাদেশী আইন প্রয়োগকারী বিশেষ সংস্থা যা বাংলাদেশের প্রধানমন্ত্রী, রাষ্টপতি, জাতির পিতার পরিবারবর্গসহ রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের (ভিআইপি) নিরাপত্তায় নিয়োজিত।  এসএসএফ বেসামরিক প্রশাসন, নিরাপত্তা ও গোয়েন্দা সংস্থাগুলোর সাথে সমন্বয় সাধন করে দেশ ও দেশের বাইরে উল্লেখিত ব্যক্তিদের শারীরিক নিরাপত্তায় যেকোন ধরনের হুমকি থেকে রক্ষা ও সেগুলো প্রতিরোধে প্রয়োজনীয় ব্যবস্থা গ্রহণ করে থাকে। এছাড়াও তারা অতিগুরুত্বপূর্ণ ব্যক্তিদের বাড়ি ও অফিসে নিরাপত্তা দিয়ে থাকে।
এসএসএফের কার্যক্রম পরিচালনায় যেকোন সময় প্রয়োজন হলে তারা দেশের অন্যান্য আইন প্রয়োগকারী সংস্থা যেমন, আধা সামরিক বাহিনী এবং প্রতিরক্ষা ও গোয়েন্দা সংস্থাগুলোর সাহায্য নিতে পারে।
ইতিহাস
১৯৮২ সালের ২৪শে মার্চের ঘোষণা অনুসারে, তৎকালীন রাষ্ট্রপতি হুসেইন মুহাম্মদ এরশাদ ১৯৮৬ সালে “প্রেসিডেন্সিয়াল সিকিউরিটি ফোর্স অর্ডিন্যান্স” নামে একটি অধ্যাদেশ জারি করেন যা একই বছর ১৯শে জুন থেকে কার্যকর হয়। পূর্বের ঘোষণা অনুসারে তৎকালীন রাষ্ট্রপতি এরশাদের তত্ত্বাবধানে রাষ্ট্রপতি ও বিদেশ থেকে আগত রাষ্ট্রপ্রধানদের নিরাপত্তার জন্য ১৫ই জুন ১৯৮৬ সালে “প্রেসিডেন্ট সিকিউরিটি ফোর্স” নামে একটি বিশেষ নিরাপত্তা দল গঠন করেন। পরবর্তিতে বাংলাদেশে সংসদীয় সরকার পদ্ধতি চালু হওয়ার পর ২৭শে সেপ্টেম্বর ১৯৯১ সালে এর নাম পরিবর্তন করে স্পেশাল সিকিউরিটি ফোর্স নামকরণ করা হয়।
যদিও প্রাথমিকভাবে শুধুমাত্র রাষ্ট্রপতি ও রাষ্ট্র কর্তৃক ঘোষিত অতিগুরুত্বপূর্ণ ব্যক্তিদের নিরাপত্তা প্রদানে এসএসএফ গঠিত হয়েছিল কিন্তু সংসদীয় সরকার পদ্ধতি চালু হওয়ার পর রাষ্ট্রপতি ছাড়াও সরকার প্রধানকেও এসএসএফ নিরাপত্তা প্রদান করে আসছে এবং এ সংস্থাটিকে তখন থেকে পরোয়ানা ছাড়া গ্রেফতারের অধিকার দেওয়া হয়। ১৫ই অক্টোবর ২০০৯ সালে জাতির পিতার পরিবার-সদস্যগণের নিরাপত্তা আইন গ্যাজেট আকারে প্রকাশ হওয়ার পর, সংস্থাটি বর্তমানে জাতির পিতার পরিবার-সদস্যদেরও সর্বস্থানে নিরাপত্তা প্রদান করছে।
যুগ্ম তারা
যুগ্ম তারা ব্যবস্থা (ইংরেজিঃ Binary Star System) হলো এক ধরনের তারা ব্যবস্থা যা দুইটি তারার সমন্বয়ে গঠিত যারা একে অপরকে কেন্দ্র করে আবর্তীত হয় (অর্থাৎ তাদের বেরিকেন্দ্রকে কেন্দ্র করে আবর্তীত হয়)। এধরনের তারা ব্যবস্থায় একটি তারাকে অপর তারার সঙ্গি তারা বা কম্পোনেন্ট স্টার বলা হয়। অনেক তারাই দুই বা ততোধিক তারার সমন্বয়ে গঠিত তারা ব্যবস্থার অংশ। এমন তারা ব্যবস্থার উজ্জ্বল তারা তারাটিকে মূখ্য তারা এবং অপর তারাটিকে গৌণ তারা বলা হয়।
যুগ্ন তারার সমার্থক হিসেবে দ্বৈত তারাও ব্যবহার করা হয়, যদিও দৈত তারা বলতে আলোক দ্বৈত তারাও বোঝায়। আলোক দৈত তারাদের এমন নাম কেননা পৃথিবী থেকে দেখলে এদের খুব কাছাকাছি মনে হয়; এরা প্রায় একই দৃষ্টি রেখায় অবস্থিত। যাইহোক, আলোক দ্বৈত তারা সমূহের দ্বৈততা শুধুমাত্র আলোক ক্রিয়ার উপর নির্ভর করে; তারাদ্বয় একে অপরের থেকে বেশ দূরে অবস্থান করতে পারে ও এদের মাঝে কোনো ভৌত সম্পর্ক থাকে না। আলোক দ্বৈত তারা একে অপরের থেকে দূরে অবস্থান করলেও যুগ্ন তারারা একে অপরের বেস কাছাকাছি থাকে। লম্বন মাপন, সঠিক গতি বা বিকিরণ বেগের পার্থক্য থেকে কোনো দ্বৈত তারা আলোক কিনা তা বোঝা যায়।
জ্যোতির্বিদ্যায় যুগ্ন তারা গুরুত্বপূর্ণ কেননা এদের কক্ষপথের মাধ্যমে বিজ্ঞানীরা এদের ভর বের করতে পারেন। এথেকে ভর-দীপন সম্পর্ক পাওয়া যায় এবং এই সম্পর্ক থেকে পৃথক ভাবে তারা গুলির ভর পাওয়া যায়।
যদি কোনো যুগ্ন তারা ব্যবস্থায় সঙ্গী দ্বয় একে অপরের খুব কাছাকাছি থাকে তাহলে মহাকর্ষীয়ভাবে এদের পারষ্পরিক বহি নাক্ষত্রিক পরিবেশের পরিবর্তন হতে পারে যা। কিছু ক্ষেত্রে এই ধরনের যুগ্ন তারা ব্যবস্থায় ভরের আদান-প্রদান হতে পারে যা তাদের বিবর্তনকে এমন এক পর্যায়ে নিয়ে আসতে পারে যা একক তারার পক্ষে সম্ভব হয় না।
ইঙ্গ-জার্মান জ্যোতির্বিজ্ঞানী উইলিয়াম হার্শেল প্রথম এধরনের তারা আবিষ্কার করেন ও সত্যিকারের যুগ্ন তারার প্রমাণ দেন। তিনিই প্রথম যুগ্ন তারার তালিকা প্রকাশ করেন যা পরবর্তীতে তার পুত্র জন হার্শেল কর্তৃক আবিষ্কৃত আরো কয়েক হাজার তারার মাধ্যমে সম্প্রসারিত হয়। জন মিচেল হলেন প্রথম ব্যক্তি যিনি প্রস্তাবনা করেন যে ভৌতভাবে একে অপরের সাথে যুক্ত যখন তিনি ১৭৬৭ সালে এই বিতর্ক তোলেন যে, দৈবক্রমে দ্বৈত তারা সমূহের শ্রেণীবন্ধ হওয়ার সম্ভবনা কম। ১৭৭৯ সালে উইলিয়াম হার্শেল দ্বৈত তারা সমূহ পর্যবেক্ষণ শুরু করেন এবং এর কিছু পরেই ৭০০ দ্বৈত তারার একটি তালিকা প্রকাশ করেন।
পর্যবেক্ষণ প্রক্রিয়া
যুগ্ন তারাদের পর্যবেক্ষণ প্রক্রিয়ার ভিত্তিতে এদের চারটি শ্রেণিতে বিভক্ত করা হয়। চাক্ষুষরূপে, পর্যবেক্ষণের দ্বারা; বর্ণালীবীক্ষণগত ভাবে, বর্ণালীরেখার পর্যায়ক্রমিক পরিবর্তন দ্বারা; আলোকমিতিগত ভাবে, গ্রসনের মাধ্যমে সৃষ্ট উজ্জলতার পরিবর্তন দ্বারা; বা জ্যোতির্মিতিগত ভাবে, অদৃশ্য সঙ্গি কর্তৃক তারার অবস্থানে সৃষ্ট চ্যুতি পরিমাপের দ্বারা। কোনো যুগ্ন তারা একই সাথে বিভিন্ন শ্রেণিতে থাকতে পারে; যেমন বেশ কিছু বর্ণালীবীক্ষণ যুগ্ন তারা, গ্রসন যুগ্ন তারা শ্রেণিরও অন্তর্ভুক্ত।
মনোজ কুমার প্রামাণিক
মনোজ কুমার প্রামাণিক একজন বাংলাদেশী টেলিভিশন চলচ্চিত্র অভিনেতা এবং বিশ্ববিদ্যালয়ের শিক্ষক। মনোজ বাংলাদেশের বহু টিভিসি নাটক ও ওয়েব সিরিজে অভিনয় করেছেন। 'ইতি তোমারই ঢাকা' তার অভিনীত প্রথম সিনেমা। এছাড়া অপারেশন সুন্দরবন, ‘মন মন্দিরে’, মানুষের বাগান, মিশন এক্সট্রিম, বীরকন্যা প্রীতিলতা তার মুক্তিপ্রাপ্ত চলচ্চিত্র। ।
প্রারম্ভিক জীবন
নওগাঁ জেলার নিয়ামতপুর উপজেলার অন্তর্গত রাধানগরে মনোজের জন্ম। তার বাবা কলেজের অধ্যক্ষ ও ঠাকুরদা স্কুলের শিক্ষক ছিলেন। তবে তারা যাত্রায় অভিনয় ও করতেন এবং মা গান গাইতেন।শিল্পমনা পরিবারে তিনি  বেড়ে ওঠেন। তার দুই ভাই আছে। তিনি রাজশাহী বিশ্ববিদ্যালয়ে থিয়েটার এবং পারফর্মিং আর্টস পড়াশোনা করেছেন। অভিনয় ছাড়াও তিনি জাতীয় কবি কাজী নজরুল ইসলাম বিশ্ববিদ্যালয় এর ফিল্ম এন্ড মিডিয়া স্টাডিজ বিভাগের শিক্ষক। ২০০৮ সালে রাজশাহী বিশ্ববিদ্যালয়ের লেখাপড়া শেষ করে তিনি ঢাকায় চলে যান। মনোজ রাজশাহী বিশ্ববিদ্যালয়েও শিক্ষকতা করেছেন।
পেশা
মনোজ ২০০৮ সালে অমিতাভ রেজার সহকারী পরিচালক হিসেবে কাজ শুরু করেন। ২০০৬ সালে রাজশাহী বিশ্ববিদ্যালয়ের ছাত্র থাকবস্থায় ‘বালু ঘড়ি’ সিনেমায় অভিনয় করেন। ২০১০ সালে তিনি গ্রামীণফোনের বিজ্ঞাপন করেন। ২০১৪ সালে ক্লোজআপ কাছে আসার গল্প নামক একটি বিজ্ঞাপন ও  পরে এই  সিরিজের নাটকে   অভিনয় করেন। ২০২০ সালে বাংলালিংকের একটি বিজ্ঞাপনে তাসনুভা তিশার এর সাথে কাজ করেন।  ২০১৪ সাল থেকে তিনি  নিয়মিত অভিনয় শুরু করেন। ‘ফুল ফোটানোর খেলা’, ‘কথা ছিল’, 'মন বলেছে যাবো যাবো', ‘স্যারের মেয়ে’, 'ভৈরবী', 'নিষিদ্ধ বাসর', 'টুইন রিটার্নস', 'ফুল ফোটানোর খেলা' ,‘ভাইরাল গার্ল’, 'টু ম্যাড ম্যান', ‘কাশ্মীরি প্রেমিকা’, ‘কথা হবে তো? , ‘পতঙ্গশিকারী ফুল’, ‘গানের স্পর্শে তুমি', ‘টেডি বিয়ার’,‘ভালো মানুষ হতে চাই’ ,‘মনের টান’,‘তুমি কোন গগনের তারা’, ‘কিছু বিস্মরণের নদী’ ইত্যাদি তার অভিনীত নাটকের মধ্যে অন্যতম।
এছাড়া তিনি মোস্তফা সরয়ার ফারুকী পরিচালিত ‘শনিবার বিকেল’, গউশে আলেকজান্ডারের 'হল্ট', তামিম রহমান অংশু পরিচালিত 'সাহসিকা' সিনেমায় কাজ করেছেন। সম্প্রতি বঙ্গবব এর ঈদের টেলিফিল্ম 'লাবনী', রায়হান রাফি পরিচালিত ওয়েব ফিল্ম দ্য ডার্ক সাইড অব ঢাকা, 'তাকদীর', 'প্রেম পুরাণ' এ তার অভিনয় দর্শকদের মুগ্ধ করেছে।
২০২১ সালে ‘কারা নিলো লুট করে’ মিউজিক ভিডিও তে অভিনয় করেন। এছাড়াও ২০২১ সালে তিনি মনপাচিত্র নামে একটি প্রযোজনা প্রতিষ্ঠান গড়ে তোলেন। ঈদুল আযহায়  প্রচারিত সাত দুগুনে চৌদ্দ সিরিজ মনপাচিত্র এর বাস্তবায়নে হয়েছে। এই সিরিজের চৌদ্দটি স্বল্পদৈর্ঘ্য চলচ্চিত্র নির্মান করছেন তার শিক্ষার্থীরা। মনপাচিত্র প্রযোজিত “একজন তেলাপোকা" চরকি তে  ও  "যায় যায় দিন" ঢাকা আন্তর্জাতিক চলচ্চিত্র উৎসব এর ২১ তম আসরে প্রদর্শিত।
২০২২ সালে আয়োজিত মেরিল-প্রথম আলো পুরস্কার ২০২১ এর সীমিত দৈর্ঘ্য কাহিনিচিত্রে সেরা অভিনেতা পুরস্কার পেয়েছিলেন মনোজ প্রামাণিক
সংঘর্ষ (প্রক্রিয়া)
সাধারণত সংঘর্ষ বলতে একাধিক বিরুদ্ধপক্ষের মধ্যে পারস্পরিক দ্বন্দ্ব বা সংঘাতকে বোঝায়। মানব জীবনে সংঘর্ষ প্রতিনিয়তই ঘটে চলেছে। বিশ্বাস ও মূল্যবোধের বিচিত্রতা, দৃষ্টিভঙ্গি ও আচরণের বিভিন্নতা এবং ব্যক্তি, সামাজিক শ্রেণী, বিভিন্ন জাতিগোষ্ঠী ও রাষ্ট্রের আর্থ-সামাজিক ও রাজনৈতিক স্বার্থের কারণে সংঘর্ষের উদ্ভব হয়। মোহামেদ রাবির মতে, "যেহেতু সংঘর্ষ মূল্যবোধ, বিশ্বাস, স্বার্থ ও দৃষ্টিভঙ্গির সাথে সম্পর্কিতp
Palash palashflict is about values, beliefs, interests and perceptions, it occures at every level of human and state interaction)".
সংঘর্ষ সবসময় খারাপ অথবা নেতিবাচক ফলাফল নিয়ে আসে তা নয়। ব্যবসায়িক ক্ষেত্রে প্রতিযোগিতা যদি সংঘর্ষের রূপ নেয়, তবে ব্যক্তি আরও পরিশ্রমী হতে বাধ্য হয় এবং উৎপাদন বহুগুণে বৃদ্ধি পায়। এছাড়া ক্লাসে ভাল ফলাফলের জন্য শিক্ষার্থীদের মধ্যে একধরনের রেষারেষি বজায় থাকে। প্রকৃতপক্ষে এই রেষারেষি বা সংঘর্ষ তাদের আরও ভাল ফলাফল করতে উদ্বুদ্ধ করে। আবার সব সংঘর্ষ মীমাংসাযোগ্য নয়। বেঁচে থাকার জন্য মানুষকে প্রতিনিয়ত সংগ্রামে লিপ্ত হতে হয়। কিন্তু এ সংগ্রাম থেকে মুক্তি পাওয়া বা সংগ্রামের মূল সমস্যা সমাধান করার মত কোন সর্বজনগ্রাহ্য নীতিমালা এখন পর্যন্ত নির্ণয় করা সম্ভব হয়নি। ব্যক্তিগত সম্পর্কের ক্ষেত্রে সংঘর্ষ সবসময় ধ্বংসাত্মক বলে প্রমাণিত হয়নি। কখনও কখনও তা সম্পর্কে নতুন মাত্রা নিয়ে আসতে সমর্থ হয়।
সংজ্ঞা
সংঘর্ষের সাধারণ বাংলা দুইটি: এক, দুটি পক্ষের মধ্যে সহিংস ক্রিয়া-প্রতিক্রিয়া (Violent interaction) আর দুই, তাদের মধ্যে একটি আপোষহীন অবস্থান (Incompatible position)। যদিও এ দুটি অর্থ সংঘর্ষকে পুরোপুরি সংজ্ঞায়িত করে না, তবু এ সম্পর্কে আমাদের মোটামুটি ধারণা দেয়। প্রথম অর্থটি সংঘর্ষের একটি গুরুত্বপূর্ণ বৈশিষ্ট্য তুলে ধরে, কিন্তু তা কেন সহিংস সে ব্যপারে কোন আলোকপাত করে না। দ্বিতীয় অর্থটি সংঘর্ষের আরও গভীরে যাবার চেষ্টা করেছে, কিন্তু তা আপোষহীন অবস্থানের কারণগুলো কী কী, সে সম্পর্কে কোন ধারণা দেয় না। সংঘর্ষ ব্যাখ্যা করতে গেলে দুটি অর্থই আবশ্যক, কিন্তু দুঃখজনকভাবে এরা কেউই স্বয়ংসম্পূর্ণ নয়।
সংঘর্ষকে নানাজন নানাভাবে চিত্রিত করার চেষ্টা করেছেন, একেক জন একেক দিককে গুরুত্ব দিয়েছেন। একদল তাত্ত্বিক সংঘর্ষকে একটি মনস্তাত্ত্বিক সম্পর্ক বা অবস্থা হিসেবে দেখেছেন। যেমন, কেনেথ ই. বল্ডিঙের মতে:
অর্থাৎ সংঘর্ষ হচ্ছে একটি পরিস্থিতি যেখানে পক্ষগুলো প্রতিযোগিতার ভবিষ্যৎ ফলাফলের যে অসামঞ্জস্যতা সেটা সম্পর্কে সচেতন থেকেই ফলাফলটি নিজেদের পক্ষে নেওয়ার আশা করে। আরও স্পষ্ট করে বলতে গেলে, এ পরিস্থিতিতে পক্ষগুলো তাদের নিজ নিজ অবস্থান স্পষ্টভাবে অনুধাবন করতে পারে কিন্তু সে অনুযায়ী প্রত্যক্ষ আচরণ করে না। এ সংঘর্ষ যতটা না শারীরিক তার চেয়ে বেশি মনস্তাত্ত্বিক। একই রকম ধারণা আমরা পাই ডিন প্রিট আর জেফ্রি রুবিনের সংজ্ঞায়। তাদের মতে, সংঘর্ষ হচ্ছে-
এ সংজ্ঞায় অবশ্য সংঘর্ষের নতুন একটি দিক উন্মোচিত হয়েছে। সংঘর্ষে পক্ষগুলোর মধ্যকার আকাঙ্ক্ষা কোনোভাবেই একসাথে অর্জন করা সম্ভব হয় না।
ঠিক একই রকম ধারণা পাওয়া যায় রস স্ট্যাগনারের (Ross Stagner) সংজ্ঞায়। তবে তিনি কমপক্ষে দুটি পক্ষের কথা উল্লেখ করেছেন এবং এ পক্ষদু’টি ব্যক্তি, কোন গোষ্ঠী বা রাষ্ট্র নয়। তার মতে:
উপর্যুক্ত সংজ্ঞাগুলোর সবই সংঘর্ষকে একটি মনস্তাত্ত্বিক বিষয় হিসেবে দেখেছে, শারীরিক বা আচরণগত বিষয় হিসেবে নয়। সংঘর্ষের এ সংজ্ঞায়নের মাধ্যমে পক্ষগুলোর মধ্যে পারস্পরিক শত্রুতা, দৃষ্টিভঙ্গির পরিবর্তন, সিদ্ধান্ত গ্রহণ ইত্যাদি মনস্তাত্ত্বিক বিষয়াবলী সহজে ব্যাখ্যা করা সম্ভব হয়।
আরেক দল তাত্ত্বিক সংঘর্ষকে একটি মনস্তাত্ত্বিক বিষয় হিসেবে না দেখে একে অনেক বেশি ক্রিয়াশীল আর প্রত্যক্ষ হিসেবে কল্পনা করেছেন। সংঘর্ষের ইংরেজি conflict-এর ব্যুৎপত্তিগত অর্থই “এক সাথে আঘাত করা”, যেটা একটা শারীরিক ক্রিয়া বোঝায়। এ ধরনের সংজ্ঞায় সংঘর্ষকে এক পক্ষের প্রতি আরেক পক্ষের একটা উন্মুক্ত ও আগ্রাসী আচরণ (কখনো শারীরিক) হিসেবে দেখানো হয়েছে। যেমন লুই কোসারের সংজ্ঞাটি লক্ষ্য করা যাক: জোসেফ হাইমসের সংজ্ঞাটিও প্রায় এক রকম:
আবার সংঘর্ষকে একটি সামাজিক পরিস্থিতি বলা যায় যখন দুটি পক্ষই একটি নির্দিষ্ট সময়ে একই লক্ষ্য আদায়ে সচেষ্ট হয়। এখানে নির্দিষ্ট সময়টি গুরুত্বপূর্ণ, যেমন ধরা যাক একটি ফুটবলের চাহিদা রয়েছে দুজন বালকের মধ্যে এবং তারা দুজনেই চায় বিকেলে বলটি দিয়ে খেলতে। সেক্ষেত্রে বালকদ্বয়ের মধ্যে একটি সাংঘর্ষিক সম্পর্ক বিদ্যমান। কিন্তু যদি বলটির চাহিদা দুজনের দুটি ভিন্ন সময়ে হয় তবে তাদের মধ্যে সাংঘর্ষিক সম্পর্ক থাকবে না। পিটার ভালেনস্টিন সংঘর্ষ বিষয়ে বলেছেন:
সংঘর্ষের চূড়ান্ত পর্যায়ে সহিংস আচরণের মাধ্যমে প্রতিটি পক্ষই তাদের উদ্দেশ্য সাধনে সচেষ্ট হবে। তবে এ সহিংস আচরণ আত্মরক্ষার জন্যও ব্যবহৃত হতে পারে। আবার সব সংঘর্ষই শারীরিক সহিংস আচরণের পর্যায়ে যেয়ে পৌঁছে না। সি. আর. মিশেলের বক্তব্য এ ব্যাপারে দৃষ্টিগ্রাহ্য: সংঘর্ষের সবচেয়ে সার্বজনীন আর সমন্বিত সংজ্ঞা পাওয়া যায় ম্যাক (R. W. Mack) আর শ্নাইডারের (R. C. Snyder) লেখায়। অবশ্য তারা সরাসরি কোন সংজ্ঞা দেননি, কোন ঘটনাকে সংঘর্ষ বলা যাবে কি যাবে না সে বিষয়ে চারটি শর্ত দিয়েছেন। প্রথমত, সংঘর্ষে অবশ্যই দুই বা ততোধিক পক্ষ থাকবে; দ্বিতীয়ত, সংঘর্ষ এমন একটি অবস্থা যাতে ক্ষমতা, অবস্থান বা সম্পদের ঘাটতি থাকবে; তৃতীয়ত, এমন আচরণের উপস্থিতি যার লক্ষ্য হচ্ছে অপর পক্ষকে শারীরিক বা মানসিকভাবে আহত করা; চতুর্থত, পক্ষগুলোর একই লক্ষ্য থাকবে যে লক্ষ্য অর্জনের ব্যাপারে তারা আপোষহীন। তাহলে, সংঘর্ষ হচ্ছে দুই বা ততোধিক পক্ষের মধ্যে একটি আপাত নেতিবাচক সম্পর্ক যাতে পক্ষগুলো তাদের পারিপার্শ্বিক ক্ষমতা, অবস্থান বা সম্পদের ঘাটতি সাপেক্ষে একই সময়ে একই আপোষহীন এক বা একাধিক লক্ষ্য অর্জনে সচেষ্ট হয় এবং এ লক্ষ্য অর্জনের উদ্দেশ্যে এক পক্ষ আরেক পক্ষকে সম্পূর্ণ নির্মূল বা আঘাত (শারীরিক বা মানসিক) করে বা করার চেষ্টা করে। সংজ্ঞাটিকে একটা সার্বজনীন সংজ্ঞা হিসেবে রায় দেয়া যায়। তার কারণ হল, সর্বোচ্চ সংখ্যক এবং সর্বোচ্চ প্রকারের সংঘর্ষ এই সংজ্ঞাটির মাধ্যমে ব্যাখ্যা করা সম্ভব। এ সংজ্ঞার মাধ্যমে আমরা ব্যক্তিগত, গোষ্ঠীগত এবং রাষ্ট্রীয় ও আন্তর্জাতিক সবধরনের সংঘর্ষের ব্যাখ্যা দিতে পারি। প্রাতিষ্ঠানিক সংঘর্ষ ও অপ্রাতিষ্ঠানিক সংঘর্ষ, সমশক্তির সংঘর্ষ ও বিষমশক্তির সংঘর্ষ, শারীরিক সংঘর্ষ ও মনস্তাত্ত্বিক দ্বন্দ্ব ইত্যাদি সম্পর্কে পরিষ্কার ধারণা পাওয়া যায় এ সংজ্ঞাটির মাধ্যমে।
সংঘর্ষ অধ্যয়নের ইতিহাস
শুধুমাত্র সংঘর্ষ নিয়ে অধ্যয়নের ঐতিহাসিক পটভূমি সম্পর্কে স্পষ্টভাবে খুব বেশি কিছু জানা যায় না। ধর্মতত্ত্ব আর প্রাচীন-মধ্যযুগীয় দর্শনে সংঘর্ষ সম্পর্কে সরাসরিভাবে কিছু বলা হয়নি। প্রাচীন কালে সংঘর্ষ বলতে বিচ্ছিন্নভাবে যুদ্ধ অথবা গোষ্ঠীগত সহিংস মোকাবেলাকে বোঝানো হয়েছে। পরবর্তীতে সংঘর্ষের সমস্যা উত্তরোত্তর বৃদ্ধি পেয়েছে আর ঊনবিংশ শতাব্দীতে এটা এমন এক পর্যায়ে যেয়ে পৌঁছেছিল যাতে সরকার এবং সামাজিক তাত্ত্বিক উভয়ের কেউই তা অগ্রাহ্য করতে পারেন নি। নেপোলিয়নীয় যুদ্ধ সে সময় পুরো ইউরোপকে নাড়া দিয়েছিল। এ সময় ইউরোপ এমন এক যুদ্ধের সম্মুখীন হয়েছিল যেটা কেউ আগে কখনও কল্পনাও করেনি। নেপোলিয়নের সামগ্রিক যুদ্ধ (Total war) ইউরোপের বৃহৎ শক্তিগুলোকে একত্র করে আর তাদের প্রথমবারের মত সংঘর্ষ সম্পর্কে কার্যকরভাবে ভাবিয়ে তোলে। যার ফলস্বরূপ রাষ্ট্রে রাষ্ট্রে কূটনৈতিক সম্পর্কের সফল সূত্রপাত ঘটে।
দ্বিতীয় যে ব্যাপারটি তৎকালীন রাষ্ট্রনায়ক আর সমাজ গবেষকদের ভাবিয়ে তুলেছিল, তা হল- ১৮৪৮ সালের বিপ্লব। ইউরোপ, দক্ষিণ আমেরিকা আর এশিয়ার কয়েকটি দেশে কাছাকাছি সময়ে এ বিপ্লব সংগঠিত হয়। মূলত শিল্পবিপ্লবের ফলে যে প্রচণ্ড দারিদ্র্য, ধনী-দরিদ্র বৈষম্য আর গণ-অভিবাসন ঘটেছিল, তা এই বিপ্লবের পেছনে নিয়ামক শক্তি হিসেবে কাজ করেছে। বিপ্লবের অভিজ্ঞতা অর্জন করে কার্ল মার্ক্স আর ফ্রিডরিখ এঙ্গেলস সর্বপ্রথম সংঘর্ষের ধারনাটি গুরুত্বের সাথে সামনে নিয়ে আসেন এবং শ্রেণীসংঘাতকে অত্যন্ত দক্ষতার সাথে বিশ্লেষণ করেন।
ঊনবিংশ শতাব্দীর শেষাশেষি শ্রেণীর সাথে সাথে গোষ্ঠীর (Ethnicity) প্রশ্নও সংঘর্ষের ব্যাখ্যায় চলে আসে। গোষ্ঠীভিত্তিক জাতীয়তাবোধের (Ethnic nationalism) উন্মেষ ঘটানো হয় মূলত বিভিন্ন জাতীয় আর ঔপনিবেশিক সাম্রাজ্যভিত্তিক স্বার্থ ও নীতিমালা সংরক্ষণের জন্য। ইউরোপীয় সরকারগুলো তাদের ক্ষমতার লাগাম ধরে রাখবার জন্য তাদের উপনিবেশগুলোর ওপর গোষ্ঠী-পরিচয় (Ethnic identity) আর বর্ণশ্রেষ্ঠত্বের (Racial supiriority) ধারণা ব্যবহার করা শুরু করে। এসব ধারণা হানাহানি আর বিভেদকে আরও ত্বরান্বিত করে। এ সকল নিয়ামক বিবেচনা করে গেওর্গ জিমেল সর্বপ্রথম এই সিদ্ধান্ত গ্রহণ করেন যে, আন্তঃগোষ্ঠীয় সংঘর্ষের সূত্রপাত অবচেতন ভাবে সৃষ্টি হয় না, বরং তা একটি সামাজিক প্রক্রিয়া। সামাজিক ক্রিয়ার মধ্যে সম্মিলন-সংঘর্ষ আর ভালবাসা–ঘৃণা সবই একসাথে অন্তর্ভুক্ত থাকে। তার মতে, সমাজে যেসব ব্যক্তির হাতে গোপন তথ্য থাকে, তারাই মূলত ক্ষমতায় আসীন থাকেন। এসব তথ্যের ভিত্তিতে কিছু দলের সৃষ্টি হয় যারা নিজেরাই একটি সমাজের সৃষ্টি করে এবং বৃহত্তর সমাজের সাথে সংঘর্ষে লিপ্ত হয়।
সংঘর্ষের স্বরূপ উন্মোচনকারী তৃতীয় ব্যক্তিটি হচ্ছেন মাক্স ভেবার। তার মতে, ক্ষমতা আর ক্ষমতা নিয়ন্ত্রণের প্রশ্ন থেকেই উদ্ভব হয় সামাজিক সংঘাতের। মার্ক্সের মত তিনিও মনে করতেন, অর্থনীতি ক্ষমতার জন্য একটি গুরুত্বপূর্ণ নিয়ামক। আরও দুটি নিয়ামকের কথা তিনি উল্লেখ করেন, সামাজিক মর্যাদা আর রাজনৈতিক প্রভাব। মার্ক্স, জিমেল, ভেবার- এদের বক্তব্য মূলত সামাজিক সংঘর্ষ নিয়ে আলোচনা করে, সংঘর্ষের সামগ্রিক সংজ্ঞা তাতে দেখা যায় না। অর্থাৎ তাদের বক্তব্যে গোষ্ঠী যতটা গুরুত্ব পেয়েছে, রাষ্ট্র বা ব্যক্তি ততটা গুরুত্ব পায়নি। তবে সংঘর্ষের স্বরূপ উন্মোচনের যে অনুসন্ধান, তাতে এদের অবদান অস্বীকার করবার কোন উপায় নেই।
বিশ শতকের দ্বিতীয় দশকের মধ্যে আন্তর্জাতিক পরিমন্ডলে পরাশক্তিগুলোর পারস্পরিক আধিপত্য বিস্তারকে কেন্দ্র করে প্রথম বিশ্বযুদ্ধের ভয়াবহতা দেখে ফেলে বিশ্ব। অভ্যন্তরীণ পরিমণ্ডলে শ্রমিক-মালিক সংঘর্ষ আর ত্রিশের মহামন্দা বিষয়গুলোকে আরও বেশি ঘোলাটে করে তোলে। বিশ্বজুড়ে শ্রমিক বিক্ষোভ দেখা দেয়। সরকার আইন করে বিক্ষোভ দমানোর চেষ্টা করলেও তা খুব বেশি ফলপ্রসূ হয়নি। পরবর্তীতে সমঝোতার (Negotiation) মাধ্যমে বিক্ষোভ মেটানোর ব্যবস্থা করা হয় এবং তাতে ফল দেয়। সমঝোতার পথ ধরে সংঘর্ষ বিশ্লেষণের মাধ্যমে নতুন নতুন সংঘর্ষ ব্যবস্থাপনা পদ্ধতি (Conflict management system) উদ্ভাবিত হতে থাকে। একই সাথে ‘সামষ্টিক দরকষাকষি’র (Collective bargaining) ধারণা ও প্রয়োগ জনপ্রিয় হয়ে ওঠে।
১৯৫০-৬০-এর পর থেকেই সংঘর্ষ অধ্যয়ন একটি আলাদা জ্ঞানকাণ্ড হিসেবে গ্রহণযোগ্যতা পেতে শুরু করে। সময়টা ছিল স্নায়ুযুদ্ধের। পারমাণবিক অস্ত্রের বিস্তারের সাথে সাথে প্রজাতি হিসেবে মানুষের টিকে থাকার প্রশ্নটি হুট করে সামনে চলে আসে। অন্য সব জ্ঞানকাণ্ডের কয়েকজন ব্যক্তি সর্বপ্রথম আলাদা এ জ্ঞানকাণ্ডের গুরুত্বটি টের পান আর এ বিষয়ে গবেষণায় ভ্যানগার্ডের ভূমিকা পালন করেন। সংঘর্ষ চর্চার পরিসীমা গোষ্ঠীগত সংঘর্ষের সীমানা পেরিয়ে আরও বিস্তৃত (আন্তর্জাতিক সংঘাত) কিংবা আরও সংকুচিত (ব্যক্তিগত সংঘর্ষ, এমনকি ব্যক্তিমধ্যস্থ সংঘর্ষ) হতে শুরু করে। মজার ব্যাপার হল, প্রথম দিকে এই ভ্যানগার্ডদের খুব একটা ভালো চোখে দেখা হয় নি। রাজনীতিবিদ, কূটনীতিক আর পূর্বতন প্রতিষ্ঠানগুলো এর আগে আন্তর্জাতিক সম্পর্কের অংশ হিসেবে আন্তর্জাতিক সংঘর্ষ নিয়ে কাজ করত। তারা এই উটকো আগন্তুকদের অনুপ্রবেশ প্রথমে মেনে নিতে পারেন নি। তারা নাখোশ হলেও সংঘর্ষচর্চা থেমে থাকে নি। মূলত তার পর থেকেই সংঘর্ষচর্চার একটা জোয়ার বিশ্বব্যাপী লক্ষ্য করা যায়। নতুন সব বৈশ্বিক সমস্যা সংঘর্ষচর্চার নতুন নতুন দিক ক্রমাগত উন্মোচিত করছে। পরিবেশ বিপর্যয়, মানবাধিকার, নারীবাদ, স্নায়ুযুদ্ধের অবসান, অরাষ্ট্রীয় পক্ষগুলোর (যেমন, বিভিন্ন এনজিও ও বহুজাতিক কর্পোরেশন) উত্থান, বিশ্বায়ন, সন্ত্রাসের বিরুদ্ধে যুদ্ধ প্রভৃতি বিষয় উঠে এসেছে সাম্প্রতিক সংঘর্ষচর্চায়। সংঘর্ষচর্চাকে কেবল একটি তত্ত্বনির্ভর জ্ঞানকাণ্ড ভাবলে ভুল হবে। বর্তমান সময়ে এটা যতটা না তাত্ত্বিক তার চেয়ে বেশি ব্যবহারিক।
জলবায়ু আন্দোলন
থাম্ব|জার্মানির এন্ডে জেলেন্ডে ২০১৭ এ ব্যানার "ব্যবস্থার পরিবর্তন হোক, জলবায়ু পরিবর্তন নয়"। থাম্ব|জলবায়ু পরিবর্তনের অবদান সূচক অনুসারে দেশগুলি জলবায়ু আন্দোলন হল জলবায়ু পরিবর্তন সম্পর্কিত বিষয়ে সক্রিয়ভাবে যুক্ত বেসরকারী সংস্থাগুলির সম্মিলিত একটি উদ্যোগ। এটি অপেক্ষাকৃত বিস্তৃত পরিবেশগত আন্দোলনের একটি শাখা, তবে কেউ কেউ এটিকে একটি নতুন সামাজিক আন্দোলন হিসাবে বিবেচনা করে, কারণ এর ব্যাপ্তি, শক্তি এবং কার্যকলাপ ছিল স্বতন্ত্র।
একবিংশ শতাব্দীর প্রথম দশকে জলবায়ু আন্দোলন দ্রুত বিকাশ লাভ করে, পরিবেশ আন্দোলনের অন্যতম কারণ হিসাবে এটি শুরু হয়।
১৯৯০-এর দশকে জলবায়ু পরিবর্তন বিষয়ক কাজ শুরু হয়েছিল, যখন প্রধান পরিবেশ বিষয়ক সংস্থাগুলি, মূলত ইউএনএফসিসিসি কাঠামোয় জলবায়ু সম্পর্কে আলোচনায় জড়িয়েছিলো। ২০০০ এর দিকে বেশ কয়েকটি সুনির্দিষ্ট জলবায়ু-সংশ্লিষ্ট সংস্থা প্রতিষ্ঠিত হয়েছিল, যেমন 350.org, এনার্জি অ্যাকশন কোয়ালিশন এবং জলবায়ু রক্ষায় পদক্ষেপের জন্য আন্তর্জাতিক ডাক।
২০০৯ সালে কোপেনহেগেনে জাতিসংঘের জলবায়ু পরিবর্তন সম্মেলনটি ছিল প্রথম ইউএনএফসিসিসি শীর্ষ সম্মেলন, যেখান থেকে জলবায়ু আন্দোলন বৃহৎ আকারে ছড়িয়ে পড়ে। জলবায়ু সম্পর্কিত বৈশ্বিক ঐক্যের আহ্বান জানিয়ে ১২ ডিসেম্বর কোপেনহেগেনে একটি লংমার্চে ৪০,০০০ থেকে ১০০,০০০ এর মতো লোক অংশ নিয়েছিল। এবং এর সক্রিয়তা কোপেনহেগেন ছাড়িয়ে যায়, একসাথে সারা বিশ্ব জুড়ে ৫,৪০০ এরও বেশি সমাবেশ ও বিক্ষোভ মিছিল হয়।
জনগণের জলবায়ু যাত্রা ২০১৪
থাম্ব|পিপলস ক্লাইমেট মার্চ ২০১৪, হাজার হাজার মানুষকে একত্রিত করে জলবায়ু পরিবর্তনের বিষয়ে দৃঢ় পদক্ষেপের জন্য। ২১ সেপ্টেম্বর ২০১৪-তে জলবায়ু আন্দোলন সর্ববৃহৎ একক অনুষ্ঠানের আহ্বান করেছিল। এই অনুষ্ঠানে তারা 'জনগণের জলবায়ু আন্দোলন' আয়োজিত পিপলস ক্লাইমেট মার্চ চলাকালীন নিউ ইয়র্কে ৪০০,০০০ নেতাকর্মীকে সংঘবদ্ধ করেছিল (অন্যান্য শহরগুলিতে আরও কয়েক হাজার), সেসব বৈশ্বিক নেতাদের কাছ থেকে বিশ্বব্যাপী জলবায়ু কর্মসূচির দাবি করতে, যারা ২০১৪ জাতিসংঘ জলবায়ু সম্মেলনের জন্য জড়ো হয়েছিল।
জীবাশ্ম জ্বালানী বর্জন
জীবাশ্ম জ্বালানী বর্জন এবং জলবায়ু সমস্যা সমাধানে বিনিয়োগ হলো জলবায়ু পরিবর্তন রোধ করতে জীবাশ্ম জ্বালানী আহরণের কাজে নিয়োজিত কোম্পানিগুলোর উপর সম্পদের ক্ষেত্রে (যেমন-স্টক, বন্ড ও অন্যান্য আর্থিক ব্যবস্থা) প্রাতিষ্ঠানিক বর্জন নীতি  আরোপ করার মাধ্যমে সামাজিক, রাজনৈতিক ও আর্থনৈতিক চাপ সৃষ্টি করা, যাতে তারা জীবাশ্ম জ্বালানী বর্জন করে।
জীবাশ্ম জ্বালানী বর্জন ক্যাম্পেইন আমেরিকার ক্যাম্পাসগুলোতে ২০১১ তে আবির্ভূত হয়, যাতে ছাত্ররা তাদের কর্তৃপক্ষকে দাবি জানায় যে তাদের যে অর্থ জীবাশ্ম জ্বালানী শিল্পে ব্যয়িত হচ্ছে, সেই অর্থটুকু দূষণবিহীন শক্তি উতপাদন খাত ও যেসব কমিউনিটি জলবায়ু পরিবর্তন দ্বারা বেশি ক্ষতিগ্রস্থ, তাদের মাঝে ব্যয় করা হোক।
২০১৫ এর দিকে, জীবাশ্ম জ্বালানী বর্জন আন্দোলনকে সবচেয়ে দ্রুত বর্ধনশীল বর্জন আন্দোলন হিসেবে চিহ্নিত করা হয়। ২০২০ সালের এপ্রিলে, মোট ১১৯২ টি ইন্সটিটিউশন ও প্রায় ৫৮,০০০ মানুষ, যারা বিশ্বজুড়ে ১৪ ট্রিলিয়ন ডলারের প্রতিনিধিত্ব করে, সবাই জীবাশ্ম জ্বালনী বর্জনের ব্যাপারে একতাবদ্ধ হয়।
প্রাতিষ্ঠানিক জলবায়ু কার্যক্রম
প্রাতিষ্ঠানিক বিনিয়োগকারীদের এমন কিছু জোট রয়েছে যা জলবায়ু সক্রিয়তা প্রচার করছে। এই উদ্যোগগুলিতে মাঝে মধ্যে বিস্তৃত গোষ্ঠী প্রচেষ্টা অন্তর্ভুক্ত করা হয়েছে যেমন জলবায়ু অ্যাকশন ১০০+- ৩০০ টিরও বেশি প্রতিষ্ঠানের বিনিয়োগকারীদের মধ্যে (বৃহত্তম গ্রিনহাউস নির্গমনকারী কিছু প্রতিষ্ঠান সহ) একটি জোট। প্রাতিষ্ঠানিক কার্যক্রম এ ক্ষেত্রে অস্বাভাবিক নয়, যদিও সাধারণ ধারণা এটা যে শেয়ারহোল্ডাররা এই জাতীয় পদক্ষেপের প্রতি বিরূপ হবে। তবে জলবায়ু ঝুঁকি হ্রাস করার জন্য শিল্প-সংশ্লিষ্ট প্রচেষ্টা প্রায়শই প্রচুর বৈচিত্রপূর্ণ সংস্থাগুলির কৌতুহলের বিষয়, কারণ জলবায়ু পরিবর্তন বিশ্বব্যাপী অর্থনীতিতে একটি শক্তিশালী প্রভাব ফেলতে পারে।
জলবায়ু সংহতি
২০১৪ সাল থেকে, জলবায়ু আন্দোলনের ক্রমবর্ধমান অংশগুলি, বিশেষত যুক্তরাষ্ট্রে তারা জলবায়ু পরিবর্তনের ব্যাপারে আন্তর্জাতিক অর্থনৈতিক প্রতিক্রিয়ার জন্য সংগঠিত করছে, (দ্বিতীয় বিশ্বযুদ্ধের সময় হওয়া আমেরিকান হোম ফ্রন্টকে একত্রিত করার মতো একই আকারে), দ্রুত কার্বন নিঃসরণ লক্ষ্যমাত্রা কমিয়ে আনা এবং মুক্ত বাজারের স্বাভাবিক গতির চেয়ে বেশি গতিতে পুরোপুরি পরিষ্কার শক্তি উতপাদনে স্থানান্তরিত হওয়ার লক্ষ্য নিয়ে। ২০১৫ এবং ২০১৬ জুড়ে জলবায়ু সংহতি মার্কিন যুক্তরাষ্ট্রে এই লক্ষ্য অর্জনের জন্য তৃণমূল প্রচারে নেতৃত্ব দিয়েছিল এবং জুলাই ২০১৬ সালে দ্বিতীয় বিশ্বযুদ্ধ মাত্রার জলবায়ু সংহতকরণের আহ্বান জানিয়ে ডেমোক্র্যাটিক পার্টির জাতীয় প্ল্যাটফর্মটিতে পাঠকরা লিখিত পাঠ্য গ্রহণ করতে সফল হন। আগস্ট ২০১৫ এ, পরিবেশবিদ বিল ম্যাককিবেন নিউ রিপাবলিকে আমেরিকানদের "জলবায়ু পরিবর্তনের বিরুদ্ধে যুদ্ধ ঘোষণা করার জন্য" করা মিছিলের উপর একটি নিবন্ধ প্রকাশ করেন। থাম্ব| [[বার্লিন|বার্লিনে জলবায়ু রক্ষার দাবিতে একটি স্কুল ধর্মঘট (২০১৮)।]]
জলবায়ুর জন্য স্কুল ধর্মঘট
জলবায়ুর জন্য স্কুল ধর্মঘট(এসএসএফসি), আরো বিভিন্ন নামে পরিচিত যেমন 'ফ্রাইডেস ফর ফিউচার' বা ভবিষ্যতের জন্য নিবেদিত শুক্রবার(এফএফএফ), জলবায়ুর জন্য তরুণসমাজ, জলবায়ু ধর্মঘট বা জলবায়ুর জন্য তরুণ ধর্মঘট, স্কুলের ছাত্রছাত্রীদের জন্য একটি আন্তর্জাতিক আন্দোলন যাতে তারা শুক্রবারের ক্লাস বাদ দিয়ে একটি আলাপে অংশ নেয় যাতে তারা জলবায়ু পরিবর্তন রোধের জন্য ও জীবাশ্ম জ্বালানী থেকে নবায়নযোগ্য জ্বালানীর দ্দিকে সরে আসার জন্য বৈশ্বিক নেতাদের ডাক দেয়। এই আন্দোলন বড় আকারে ও বিশ্বব্যাপী ছড়িয়ে পড়ে যখন গ্রেটা থুনবার্গ ২০১৮ এর আগস্ট এ সুইডিশ পার্লামেন্টের সামনে একটি প্রতিবাদের আয়োজন করে, যাতে সে একটি ব্যানার বহন করছিলো যাতে লেখা ছিলো 'স্কোলসত্রেক ফর ক্লিমেতেত' (জলবায়ুর জন্য স্কুল ধর্মঘট)।student strikes.
২০১৯ সালে 'জলবায়ুর জন্য বৈশ্বিক সপ্তাহ ' আয়োজিত হয়, যাতে ১৫০টি দেশে ৪৫০০টি ধর্মঘট ডাকা হয়, মূলত ২০ সেপ্টেম্বর ও ২৭ সেপ্টেম্বর শুক্রবারে। সম্ভবত বৃহত্তম জলবায়ু ধর্মঘট হিসেবে, ২০ সেপ্টেম্বরের ধর্মঘটে প্রায় ৪ মিলিয়ন আন্দোলনকারী সমবেত হয়, যাদের বেশিরভাগই স্কুলের বাচ্চা, এবং যার মধ্যে ১.৪ মিলিয়ন জার্মানীর। ২৭শে সেপ্টেম্বর, প্রায় ২০ লক্ষ মানুষ বিশ্বব্যাপী প্রতিবাদে অংশ নেয়, যার মধ্যে এক মিলিয়নের উপর ছিলো ইতালীতে এবং কয়েকশ হাজার ছিলো কানাডায়।
২০১৯ বৈশ্বিক জলবায়ু ধর্মঘট
২০১৯ সালের সেপ্টেম্বরের জলবায়ু ধর্মঘট, যা ভবিষ্যতের জন্য বৈশ্বিক সপ্তাহ নামেও পরিচিত, এটি ছিল একটি বৈশ্বিক ধর্মঘট ও আন্দোলন যা ২০-২৭ সেপ্টেম্বর ক্ষতিকর জলবায়ু পরিবর্তনের ব্যাপারে কার্যকর পদক্ষেপ গ্রহণের দাবিতে অনুষ্ঠিত হয়। আন্দোলনকারিদের মূল দিন ছিল ২০ সেপ্টেম্বর, জাতিসংঘ জলবায়ু শীর্ষ সম্মেলনের তিন দিন আগে, এবং ২৭ সেপ্টেম্বর। ১৫০টি দেশের ৪৫০০টি স্থানে এই আন্দোলন সংঘটিত হয়। এই আন্দোলনটি জলবায়ুর জন্য শিক্ষাপ্রতিষ্ঠান ধর্মঘট আন্দোলনের একটি অংশ, সুইডিশ জলবায়ু এক্টিভিস্ট গ্রেটা থুনবার্গ দ্বারা অনুপ্রাণিত। দ্যা গার্ডিয়ান রিপোর্ট করে যে প্রায় ৬ মিলিয়ন মানুষ আন্দোলনে অংশ নিয়েছিলো, যেখানে 350.org- একটা গ্রুপ যা অনেক আন্দোলনকারীকে একত্রিত করেছিলো, রিপোর্ট করে যে প্রায় ৭৬০ লক্ষ লোক অংশ নিয়েছিলো।
আন্দোলনের দ্বিতীয় ডেউ সংঘটিত হয় ২৭ সেপ্টেম্বর, যাতে ২৪০০ টি আন্দোলনে আনুমানিক ২ মিলিয়নের বেশি মানুষ অংশ নেয়। ইতালিতে এক মিলিয়ন আন্দোলঙ্কারী ছিলো রিপোর্ট অনুযায়ী, এবং নিউজিল্যান্ড এ ছিলো ১৭০,০০০। মন্ট্রিলে, যেখা গ্রেটা থুনবার্গ একটি বক্তব্য দেন, সেখানে মন্ট্রিল স্কুল বোর্ড তাদের ১১৪,০০০ ছাত্রছাত্রীর ক্লাস বাতিল করে। হাজার হাজার মানুষ, কিছু ফেডারেল পার্টি লিডার ও, মন্ট্রিলের মিছিলে অংশ নেয়।
অন্যান্য আন্দোলনের ভূমিকা
জলবায়ু আন্দোলন পরিবেশগত আন্দোলনের অন্যান্য অংশগুলির সাথে ঘনিষ্ঠভাবে সম্পর্কিত, বিশেষত কিছু গ্রুপের সাথে একটি টেকসই সমাজ এবং টেকসই শক্তির লক্ষ্যে কাজ করে । এছাড়াও, বিশ্বাস সম্প্রদায় জলবায়ু আন্দোলনে সক্রিয় ছিল, উভয়ই আন্তঃসত্ত্বা স্তরে (যেমন 'আমাদের ভয়েস'গুলিতে) এবং প্রতিটি সম্প্রদায়ের নির্দিষ্ট স্তরে (যেমন গ্লোবাল ক্যাথলিক জলবায়ু আন্দোলন)। এই আন্দোলনের সাথে সাথে নতুন যুব আন্তর্জাতিক সংস্থাগুলো জলবায়ু পরিবর্তন আন্দোলনে যেমন শুক্রবার ফর ফিউচার বা বিলুপ্তির বিদ্রোহে যোগদান করতে আত্মপ্রকাশ করে।
পদ্ধতিসমূহ
কিছু পদ্ধতি যা জলবায়ু সচেতন গোষ্ঠী দ্বারা এবং সচেতনতা প্রচারের ক্যাম্পেইনে অতীতে ব্যবহৃত হয়েছিল তা হলো:
কর্মীদের লক্ষ্যবস্তুতে পরিণত করা
মার্কিন যুক্তরাষ্ট্রের সরকার তার দেশীয় গোয়েন্দা পরিসেবার মাধ্যমে পরিবেশবাদী কর্মী এবং জলবায়ু পরিবর্তন সংস্থাগুলোকে "দেশীয় সন্ত্রাসবাদী" হিসেবে আখ্যায়িত করে, তাদের তদন্ত করা, জিজ্ঞাসাবাদ করা এবং জাতীয় "ওয়াচলিস্টে " রাখার মাধ্যমে কর্মীদের বিমানে ওঠা ও বিদেশ যাওয়া করা আরও কঠিন করে তুলেছে এবং এটি স্থানীয় আইন প্রয়োগকারী পর্যবেক্ষণ প্ররোচিত করে। অজানা অভিনেতারা গোপনে পেশাদার হ্যাকারদের ভাড়া নিয়েছিলেন যারা ফিশিং হ্যাকিং আক্রমণ চালাচ্ছিলেন জলবায়ু কর্মীদের বিরুদ্ধে যারা কিনা #ExxonNew ক্যাম্পেইনটি পরিচালনা করছিলেন।
হিল্ড হোলার
হিল্ড হোলার (née Hilde Sofer, মঞ্চনাম হিল্ড হোলজার; ১৮ অক্টোবর ১৯০৫ – ২২ সেপ্টেম্বর ২০০১) ছিলেন একজন অস্ট্রীয় অভিব্যক্তিবাদী নৃত্যশিল্পী, কোরিওগ্রাফার এবং নৃত্য শিক্ষক। তিনি নাৎসি নির্যাতন থেকে পালিয়ে মুম্বই পালিয়ে চলে আসেন। ভারতের বিভাজন শেষে তিনি লন্ডনে যান। সেখানে তিনি অক্ষম শিক্ষার্থীদের শেখাতে থাকেন নাচ। তার পুত্রের ডাউন সিনড্রোম ছিল। তিনি ৫০ বছরেরও বেশি সময় ধরে ক্যামডেন শহরে নৃত্য শিখিয়েছিলেন। ২০০১ সালে তার মৃত্যুর পর থেকে তার আর্কাইভ ও এস্টেট তার মেয়ে দ্বারা পরিচালিত হয়েছে।
বেকড়া ইউনিয়ন
বেকড়া ইউনিয়ন বাংলাদেশের টাঙ্গাইল জেলার একটি প্রশাসনিক একক।
অবস্থান ও আয়তন
এটি টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৪ কিলোমিটার দক্ষিণে অবস্থিত। এর উত্তরে গয়হাটা; দক্ষিণে ধুবরিয়া; পূর্বে নাগরপুর, পশ্চিমে সলিমাবাদ।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বেকড়া ইউনিয়নের মোট জনসংখ্যা ১০,৮১১ জন। এই ইউনিয়নে মোট ঘরসংখ্যা ২৪৮৭ টি।
শিক্ষা
বেকড়া ইউনিয়নের গড় সাক্ষরতার হার শতকরা ৪৫.৮ ভাগ (পুরুষ-৪৮.৩%, মহিলা-৪৩.৭%)।
মাহফুজুর রহমান (সাহিত্যিক)
মাহফুজুর রহমান (c. ১৯৩৫-১৬ নভেম্বর ২০১৭) বাংলাদেশের প্রাক্তন সরকারি কর্মকর্তা, সাহিত্যিক ও অর্থনীতিবিদ যিনি পরিকল্পনা কমিশনের সদস্য এবং জাতিসংঘের শীর্ষস্থানীয় অর্থনীতিবিদ থেকে অবসরগ্রহণ করেন। ভ্রমণকাহিনী সাহিত্যে অবদানের জন্য তিনি ২০১৩ সালে বাংলা একাডেমি পুরস্কার লাভ করেন।
জীবনী
মাহফুজুর রহমান পাকিস্তান পরিকল্পনা কমিশন এবং স্বাধীন বাংলাদেশের পরিকল্পনা কমিশনেও চাকরি করেছেন। তিনি নিউইয়র্কে জাতিসংঘ সদর দপ্তরে অর্থনীতিবিদ হিসেবে চাকরি শুরু করেন ১৯৭৬ সালে। ১৯৯৫ সালে তিনি জ্যেষ্ঠ অর্থনীতিবিদ হিসেবে জাতিসংঘ থেকে অবসর নেন।
গ্রন্থ
মাহফুজুর রহমানএর উল্লেখযোগ্য প্রকাশিত গ্রন্থের মধ্যে রয়েছে:
মৃত্যু
মাহফুজুর রহমান ১৬ নভেম্বর ২০১৭ সালে উইয়র্কের নর্থশোর ইউনিভার্সিটি হাসপাতালে চিকিৎসাধীন মৃত্যুবরণ করেন। নিউ ইয়র্ক সিটি সংলগ্ন লং আইল্যান্ডে ওয়াশিংটন মেমোরিয়াল হাসপাতালের কবরস্থানে তাকে সমাহিত করা হয়।
আনিসা জেব তাহিরখেলি
আনিসা জেব তাহিরখেলি হরিপুর জেলার একজন পাকিস্তানি মহিলা রাজনীতিবিদ। যিনি বর্তমানে কওমি ওয়াতন পার্টির প্রার্থী হিসেবে খাইবার পাখতুনখোয়া বিধানসভার সদস্য হিসাবে দায়িত্ব পালন করছেন।
শিক্ষা
আনিসা জেব তাহিরখেলি আইনবিদ্যায় বিএসসি (অনার্স) এবং ভূতত্ত্বে এমএসসি ডিগ্রি অর্জন করেছেন।
পাঁচডোরা কাঠবিড়ালি
পাঁচডোরা কাঠবিড়ালি (Northern Palm Squirrel বা five-striped palm squirrel) (বৈজ্ঞানিক নাম: Funambulus pennantii) হচ্ছে কাঠবিড়ালী পরিবারের একটি স্তন্যপায়ী প্রাণী। এদের দেহের পশম ঘন সন্নিবিষ্ট এবং লেজও ঘন ঝোপযুক্ত। এদের মাথা প্রশস্ত ও গোলাকার, চোখ বড় এবং কান স্পষ্ট ও ত্রিকোণাকার
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
আচরণ
এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়। বাংলাদেশে দুই প্রজাতির ডোরা কাঠবিড়ালি আছে। এদের একটি পাঁচডোরা কাঠবিড়ালি এবং অন্যটি তিনডোরা কাঠবিড়ালি। এই দুই প্রজাতিরই পিঠের ওপর সাদা ডোরা দাগ আছে।
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ফ্রিস্টাইল
২০০৮ অলিম্পিক গেমসে মহিলাদের ২০০মিটার ফ্রিস্টাইল বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির (যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ) কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ১:৫৯। ৩০ সেকেন্ড (এ মান) এবং ২:০৩.৫০সেকেন্ড (বি মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
সৌর পদার্থবিজ্ঞান
সৌর পদার্থবিজ্ঞান (ইংরেজি: Solar physics) হল জ্যোতিঃপদার্থবিজ্ঞানের একটি শাখা। সূর্য পর্যবেক্ষণ ও পর্যালোচনা এই শাখার উপজীব্য বিষয়। সূর্য পৃথিবীর নিকটতম নক্ষত্র এবং নক্ষত্রগুলির মধ্যে একমাত্র সূর্যেরই বিস্তারিত তথ্য-পরিসংখ্যান পাওয়া সম্ভব। এই সব তথ্য-পরিসংখ্যানই সৌর পদার্থবিজ্ঞানের আলোচ্য বিষয়বস্তু। বিজ্ঞানের বিভিন্ন শাখা সৌর পদার্থবিজ্ঞানের সঙ্গে ওতোপ্রতোভাবে জড়িত। এগুলি হল বিশুদ্ধ পদার্থবিজ্ঞান, জ্যোতিঃপদার্থবিজ্ঞান, কম্পিউটার বিজ্ঞান, ফ্লুইড ডায়নামিকস, প্লাজমা পদার্থবিজ্ঞান, ম্যাগনেটোহাইড্রোডায়নামিকস, ভূকম্পনবিজ্ঞান, কণা পদার্থবিজ্ঞান, আণবিক পদার্থবিজ্ঞান, পারমাণবিক পদার্থবিজ্ঞান, নাক্ষত্রিক বিবর্তন, মহাকাশ পদার্থবিজ্ঞান, বর্ণালিবিজ্ঞান, রেডিয়েটিভ ট্রান্সফার, ফলিত আলোকবিজ্ঞান, সিগনাল প্রসেসিং, কম্পিউটার ভিশন, পরিগণনা-সংক্রান্ত পদার্থবিজ্ঞান, নাক্ষত্রিক পদার্থবিজ্ঞান ও সৌর জ্যোতির্বিজ্ঞান।
পর্যবেক্ষণের ক্ষেত্রে সূর্য যেহেতু সম্পূর্ণ স্বতন্ত্রভাবে পৃথিবীর খুব কাছে অবস্থিত (সূর্যের স্থানিক বা সময়গত যে রেজোলিউশন পাওয়া সম্ভব, তা অন্য নক্ষত্রের ক্ষেত্রে পাওয়া সম্ভব নয়), সেই হেতু (দূরবর্তী নক্ষত্রগুলির) পর্যবেক্ষণমূলক জ্যোতিঃপদার্থবিজ্ঞান ও পর্যবেক্ষণমূলক সৌর পদার্থবিজ্ঞানের মধ্যে একটি বিশেষ বিভাজনরেখা সৃষ্টি হয়েছে।
প্লাজমা পদার্থবিজ্ঞানের ক্ষেত্রে একটি "ভৌত পরীক্ষাগার" ("physical laboratory") হিসাবেও সৌর পদার্থবিজ্ঞানের পর্যালোচনা বিশেষ গুরুত্বপূর্ণ।
প্রাচীন যুগ
ব্যাবিলনীয় জ্যোতির্বিজ্ঞানীরা সূর্যগ্রহণের ঘটনাগুলি নথিভুক্ত করে রাখতেন। তাদের নথিতে উল্লিখিত প্রাচীনতম সূর্যগ্রহণের ঘটনাটি ঘটেছিল আনুমানিক খ্রিস্টপূর্ব ১৩০০ অব্দ নাগাদ। অধুনা সিরিয়া রাষ্ট্রে অবস্থিত প্রাচীন উগারিট শহর থেকে এই সূর্যগ্রহণটি দেখা গিয়েছিল। প্রাচীন চীনা জ্যোতির্বিজ্ঞানীরাও তাদের চাদ্র ও সৌরচক্র-ভিত্তিক পঞ্জিকার হিসাব রাখার উদ্দেশ্যে সূর্যগ্রহণ ও দৃশ্যমান সৌরকলঙ্কের মতো ঘটনাগুলি পর্যবেক্ষণ করতেন। দুর্ভাগ্যজনকভাবে খ্রিস্টপূর্ব ৭২০ অব্দের পূর্ববর্তী নথিগুলি অত্যন্ত অস্পষ্ট। এগুলির থেকে দরকারি কোনও তথ্য পাওয়া যায় না। তবে খ্রিস্টপূর্ব ৭২০ অব্দের পর ২৪০ বছরের মধ্যে ৩৭টি সূর্যগ্রহণের কথা তারা উল্লেখ করে গিয়েছেন।
মধ্যযুগ
মধ্যযুগীয় ইসলামি বিশ্বে জ্যোতির্বিজ্ঞান চর্চা বিশেষ সমৃদ্ধি লাভ করেছিল। সেই সময় দামাস্কাস থেকে বাগদাদ পর্যন্ত একাধিক শহরে অনেকগুলি মানমন্দির গঠিত হয়। এগুলি থেকে বিস্তারিতভাবে জ্যোতির্বৈজ্ঞানিক পর্যবেক্ষণের কাজ চলত। বিশেষভাবে উল্লেখ্য, এই সব মানমন্দির থেকে জ্যোতির্বিজ্ঞানীরা অল্প কয়েকটি সৌর স্থিতিমাপ গ্রহণ করেন এবং সূর্যকে বিস্তারিতভাবে পর্যবেক্ষণ করেন। মানচিত্র ও যন্ত্রপাতির সাহায্যে জাহাজের যাত্রাপথ বা অবস্থান নির্ণয়ের জন্য সৌর পর্যবেক্ষণের কাজ চলত। তবে এই পর্যবেক্ষণের মূল্য উদ্দেশ্য ছিল সময় গণনা। মুসলমানেরা আকাশে সূর্যের নির্দিষ্ট অবস্থান অনুযায়ী দিনে পাঁচ বার নামাজ পড়েন। সেই জন্য সূর্য ও আকাশে সূর্যের গতিপথ নিঁখুতভাবে পর্যবেক্ষণ করতে হত। ১০ম শতাব্দীতে ইরানীয় জ্যোতির্বিজ্ঞানী আবু-মাহমুদ খোজান্দি তেহরানের কাছে প্রকাণ্ড একটি মানমন্দির নির্মাণ করেন। সেখান থেকে তিনি পরপর সূর্যের মধ্যরেখা অতিক্রমণের নিঁখুত পরিমাপ গ্রহণ করেন। পরবর্তীকালে সেই পরিমাপগুলির তিনি ক্রান্তিকোণ নির্ণয়ের কাজে ব্যবহার করেছিলেন।
পশ্চিম রোমান সাম্রাজ্যের পতনের পর পশ্চিম ইউরোপ প্রাচীন বৈজ্ঞানিক জ্ঞানের সমস্ত সূত্রগুলির থেকে বিচ্ছিন্ন হয়ে পড়েছিল। বিশেষত গ্রিক ভাষায় লিখিত সূত্রগুলি বিস্মৃতির আড়ালে চলে যায়। সেই সঙ্গে নগরাঞ্চল থেকে দলে দলে মানুষের গ্রামাঞ্চলে চলে আসা ও ব্ল্যাক ডেথের মতো মহামারীর প্রকোপে মধ্যযুগীয় ইউরোপে, বিশেষত মধ্যযুগের গোড়ার দিকে, বিজ্ঞানচর্চার বিশেষ অবনতি ঘটে। সেই সময় সূর্য পর্যবেক্ষণ হয় রাশিচক্রের পরিপ্রেক্ষিতে অথবা চার্চ ও ক্যাথিড্রালের মতো উপাসনালয় নির্মাণকার্যের প্রয়োজনে জন্য করা হত।
রেনেসাঁ পর্ব
জ্যোতির্বিজ্ঞানের ক্ষেত্রে রেনেসাঁ যুগের সূত্রপাত ঘটে নিকোলাস কোপারনিকাসের গ্রন্থ প্রকাশের সঙ্গে সঙ্গে। তিনি বলেন, গ্রহগুলি পৃথিবীকে নয়, সূর্যকে প্রদক্ষিণ করছে। তার এই মতবাদ সূর্যকেন্দ্রিক বিশ্বতত্ত্ব নামে পরিচিত। পরবর্তীকালে জোহানেস কেপলার ও গ্যালিলিও গ্যালিলি তার মতবাদটিকে সম্প্রসারিত করেন। গ্যালিলিও সূর্য পর্যবেক্ষণের কাজে তার নতুন দূরবিন ব্যবহার করেন। ১৬১০ সালে তিনি সূর্যের পৃষ্ঠভাগে সৌরকলঙ্ক আবিষ্কার করেন। ১৬১১ সালের শরতে জোহানেস ফ্যাব্রিসিয়াস সৌরকলঙ্ক-বিষয়ক প্রথম বই দে মাকুলিস ইন সোল অবসারভাতিস (সূর্যে পর্যবেক্ষিত কলঙ্ক প্রসঙ্গে) রচনা করেন।
আধুনিক যুগ
বর্তমান যুগে সৌর পদার্থবিজ্ঞানের উপজীব্য বিষয় হল আধুনিক দূরবিন ও কৃত্রিম উপগ্রহের সাহায্যে সূর্য পর্যবেক্ষণ ও পর্যালোচনা। সৌর আলোকমণ্ডলের গঠন, সৌরকিরীটের উত্তাপ-সংক্রান্ত সমস্যা এবং সৌরকলঙ্ক এযুগের জ্যোতির্বিজ্ঞানীদের বিশেষ আগ্রহের বিষয়।
গবেষণা
আমেরিকান অ্যাস্ট্রোনমিকাল সোসাইটির সোলার ফিজিক্স ডিভিশন ৫৫৫ জন সদস্য নিয়ে গঠিত (২০০৭ সালের মে মাসের হিসাব অনুযায়ী)।
সোলার ডায়নামিক্স অবজার্ভেটরি
২০১০ সালের ফেব্রুয়ারি মাসে নাসা কেপ ক্যানাভেরাল থেকে সোলার ডায়নামিক্স অবজার্ভেটরি (এসডিও) উৎক্ষেপণ করে। এই মিশনের প্রধান উদ্দেশ্য হল কীভাবে সৌর সক্রিয়তা বৃদ্ধি পাচ্ছে, কীভাবে তা পৃথিবীর জীবনের উপর ক্ষতিকারক প্রভাব বিস্তার করছে এবং কীভাবে সঞ্চিত চৌম্বক শক্তি রূপান্তরিত ও মহাকাশে মুক্তি লাভ করছে, তার অনুসন্ধান চালানো।
হাইনোড
হাইনোড উপগ্রহটি জনসাধারণের অর্থসাহায্যে জাপানিজ এরোস্পেস এক্সপ্লোরেশন এজেন্সি পরিচালিত একটি মিশন। ২০০৬ সালে এটি উৎক্ষেপিত হয়। এই উপগ্রহটি আলোকীয়, অত্যধিক অতিবেগুনি ও রঞ্জন-রশ্মি যন্ত্রপাতির সমন্বয়ে গঠিত। এগুলির সাহায্যে সৌরকিরীট ও সূর্যের চৌম্বকমণ্ডলের মধ্যবর্তী পারস্পরিক ক্রিয়া-প্রতিক্রিয়াগুলি পর্যবেক্ষণ করা হয়।
অ্যাডভান্সড টেকনোলজি সোলার টেলিস্কোপ
অ্যাডভান্সড টেকনোলজি সোলার টেলিস্কোপ (এটিএসটি) হল মাউইতে নির্মাণাধীন একটি সৌর দূরবিন প্রকল্প। এই প্রকল্পে বাইশটি সংস্থা সহকারীরূপে কাজ করছে। ন্যাশনাল সায়েন্স ফাউন্ডেশন এই প্রকল্পের প্রধান আর্থিক সহযোগী।
সানস্পট সোলার অবজার্ভেটরি
সানস্পট সোলার অবজার্ভেটরি (এসএসও) ন্যাশনাল সায়েন্স ফাউন্ডেশনের (এনএসএফ) পক্ষ থেকে রিচার্ড বি. ডান সোলার টেলিস্কোপ (ডিএসটি) পরিচালনা করে।
বিগ বিয়ার সোলার অবজার্ভেটরি
ক্যালিফোর্নিয়ার বিগ বিয়ার সোলার অবজার্ভেটরিতে বেশ কয়েকটি দূরবিন রয়েছে। নিউ সোলার টেলিস্কোপ (এনটিএস) সেগুলির অন্যতম। এটি ১.৬ মিটার দীর্ঘ, ক্লিয়ার-অ্যাপারচার, অফ-অ্যাক্সিস গ্রেগরিয়ান দূরবিন। ২০০৮ সালের ডিসেম্বরে এই দূরবিনটি কাজ শুরু করে। এটিএসটি চালু হওয়ার আগে এনটিএস ছিল বিশ্বের বৃহত্তম সৌর দূরবিন। বিগ বিয়ার অবজার্ভেটরি হল নিউ জার্সি ইনস্টিটিটিউট অফ টেকনোলজির (এনজেআইটি) সেন্টার ফর সোলার-টেরেস্ট্রিয়াল রিসার্চ পরিচালিত অন্যতম প্রকল্প।
এক্সট্রিম আল্ট্রাভায়োলেট নর্ম্যাল ইন্সিডেন্স স্পেক্ট্রোগ্রাফ
এক্সট্রিম আল্ট্রাভায়োলেট নর্ম্যাল ইন্সিডেন্স স্পেক্ট্রোগ্রাফ (ইউনিস) হল দু-টি চ্যানেল ইমেজিং বর্ণালি-লেখ। ২০০৬ সালে এগুলি প্রথম উৎক্ষেপিত হয়। এগুলি উচ্চ বর্ণালিগত রেজোলিউশন থেকে সৌরকিরীট পর্যবেক্ষণ করে। এখনও পর্যন্ত সৌরকিরীটের উজ্জ্বল বিন্দুগুলির প্রকৃতি, শীতল ট্রানজিয়েন্ট ও সৌরকিরীট বাঁকের আর্কেডগুলির সম্পর্কে তথ্য সরবরাহ করেছে। এগুলি থেকে প্রাপ্ত তথ্য-পরিসংখ্যান সোলার অ্যান্ড হেলিওস্ফেরিক অবজার্ভেটরি সহ অন্য কয়েকটি দূরবিনের ক্রমাঙ্ক নির্ণয় বা সংশোধনের কাজেও সহায়ক হয়েছে।
এলিজাবেথ স্মার্টের অপহরণ
এলিজাবেথ অ্যান স্মার্টকে ২০০২ সালের ৫ জুন চৌদ্দ বছর বয়সে ব্রায়ান ডেভিড মিচেল মার্কিন যুক্তরাষ্ট্রের ইউটা রাজ্যের সল্টলেক সিটির ফেডারেল হাইটস পাড়ার বাড়ি থেকে অপহরণ করা হয়েছিল। মিচেল ও তার স্ত্রী ওয়ান্ডা বার্জি তাকে সল্টলেক সিটির উপকণ্ঠে এবং পরে ক্যালিফোর্নিয়ার সান দিয়েগো কাউন্টিতে বন্দী করে রেখেছিলেন। তার বাড়ি থেকে আনুমানিক দূরে ইউটার স্যান্ডিতে খুঁজে পাওয়ার পূর্বে তার বন্দীদশা প্রায় নয় মাস স্থায়ী হয়েছিল।
অপহরণকারীদের পটভূমি
এলিজাবেথকে অপহরণকারীদের মধ্যে একজন, ব্রায়ান ডেভিড মিচেল, ১৯৫৩ সালের ১৮ই অক্টোবর ইউটার সল্টলেক সিটিতে জন্মগ্রহণ করেছিলেন, তিনি পরিবারের ছয় সন্তানের মধ্যে তৃতীয় ছিলেন। তার মা একজন শিক্ষক এবং তার বাবা একজন সমাজকর্মী ছিলেন। মিচেলকে যৌনতা সম্পর্কে শেখানোর জন্য, তার বাবা তাকে কিশোর বয়সে একটি মেডিকেল জার্নাল থেকে স্পষ্ট ছবি দেখিয়েছিলেন, এবং তাকে স্বাধীনতা সম্পর্কে শেখানোর জন্য, মিচেলকে সল্টলেক সিটির অপরিচিত অংশে নিয়ে যেতেন এবং তাকে ছেড়ে চলে যেতেন, যাতে মিচেল তার বাড়ির পথ খুঁজতে সক্ষম হয়।
আবিষ্কার
২০০২ সালের অক্টোবরে, এলিজাবেথের বোন মেরি ক্যাথরিন হঠাৎ বুঝতে পারলেন যে অপহরণকারীর কণ্ঠ ছিল একজন বেকার লোকের, যাকে পরিবার ইমানুয়েল নামে চেনে, যাকে পরিবার ছাদে কাজ করার ও মই দিয়া পাতা আহরণ করাতে এক দিনের জন্য ভাড়া করেছিল।
হাবিব উল্লাহ সরকার
হাবিব উল্লাহ সরকার বাংলদেশের ময়মনসিংহ জেলার রাজনীতিবিদ যিনি ময়মনসিংহ-৯ ও ময়মনসিংহ-৬ আসনের সাবেক সংসদ সদস্য।
প্রাথমিক জীবন
হাবিব উল্লাহ সরকার ময়মনসিংহ জেলার ফুলবাড়িয়া উপজেলায় জন্মগ্রহণ করেন।
রাজনৈতিক জীবন
হাবিব উল্লাহ সরকার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ময়মনসিংহ-৯ আসন থেকে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে ময়মনসিংহ-৬ (ফুলবাড়িয়া) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদেন।
তিনি ১৯৯১ সালের পঞ্চম জাতীয় নির্বাচনে জাতীয় পার্টির প্রার্থী হয়ে ও জুন ১৯৯৬ সালের সপ্তম জাতীয় নির্বাচনে স্বতন্ত্র প্রার্থী হিসেবে পরাজিত হয়েছিলেন।
মেরাজ হামায়ুন খান
মেরাজ হামায়ুন খান (জন্ম: ৮ আগস্ট ১৯৪৫) একজন পাকিস্তানি মহিলা শিক্ষাবিদ, সমাজকর্মী এবং সোয়াবি জেলা র রাজনীতিবিদ যিনি কওমি ওয়াতন পার্টির খাইবার পাখতুনখোয়া বিধানসভার সদস্য। তিনি কমিটির সভাপতি এবং বিভিন্ন কমিটির সদস্য।
রাজনৈতিক জীবন
মেরাজ ২০১৩ সালের পাকিস্তানের সাধারণ নির্বাচনে নির্বাচনী এলাকা ডবলিউ আর-১৯ থেকে কওমি ওয়াতন পার্টির টিকিটে খাইবার পাখতুনখোয়া বিধানসভার সদস্য নির্বাচিত হয়েছিলেন। তিনি সোয়াবি জেলা র পার্টির কর্মী সম্মেলনে ২৩ সেপ্টেম্বর ২০১৯ সালে পিএমএল (এন) এ যোগদান করেন।